
AVIZ

asupra proiectului de Lege privind aprobarea Ordonanţei de urgenţă a Guvernului nr.119/2000 pentru completarea aliniatului 2 al articolului 74 din Legea nr.80/1995 privind statutul cadrelor militare, astfel cum a fost modificată prin Ordonanţa de urgenţă a Guvernului nr.60/2000

Cu adresa nr.353 din 5 septembrie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr.119/2000 pentru completarea aliniatului 2 al articolului 74 din Legea nr.80/1995 privind statutul cadrelor militare, astfel cum a fost modificată prin Ordonanţa de urgenţă a Guvernului nr.60/2000.

In urma examinării, în şedinţa din data de 26 septembrie 2000, Comisia pentru buget, finanţe şi bănci, cu majoritate de voturi, a hotărât să avizeze favorabil proiectul de lege, cu recomandarea ca la dezbaterea în fond Comisia pentru apărare, ordine publică şi siguranţă naţională să ţină seama de observaţiile şi propunerile Consiliului Legislativ din avizul nr.686/30.06.2000.

